Foto: rg.ru Kareliyada noodatiy hodisa yuz berdi: vertolyotdan Mercedes Gelandewagen avtomobili tashlab yuborildi. Ushbu hodisa videoda qayd qilinib, u internetda joylashtirilgan. Aniqlanishicha, moskvalik 2 erkak mashinani vertolyotdan tashlab yuborishga bahs boylagan. Buni shaharda qilishning iloji bo‘lmagani sababli, ular o‘rmon tomonlarga chiqishgan. Erkaklar Petrozavodsk aeroportida vertolyot ijaraga olib, unga Gelandewagen’ni trosda osishgan va 300 metr balandlikdan tashlab yuborishgan. Ta’kidlanishicha, “abjag‘i chiqqan” mashina temir-tersakka jo‘natilgan.